cyanic-selkie/wikianc huggingface dataset:
Jawa
Sešdesmitie
60. gados Čehoslovākijas valdība nolēma veikt pārbūvi motociklu rūpniecībā. Augstākajā līmenī tika nolemts dot prioritāti pusvadītāju rūpniecības attīstībai, motociklu ražošana tika pārvesta uz citu rūpnīcu, bet motoru izgatavošana, priekšējo dakšu un riteņu rumbu ražošana tika uzticeta CZ rūpnīcai. Kārdinot rietumu tirgu 1968. gadā tika sākta Californian modeļa ražošana ar šķirto eļļošanas sistēmu, palielinātu motora jaudu un mūsdienīgu ārējo izskatu. Šajā laika periodā tika attīstīta (motokrosa un spīdveja) sporta motociklu izstrāde.
Attīstība septiņdesmitajos
Bet laiks gāja, un Čehoslovākijas orientēšanās eksportā galvenokārt bija uz PSRS un austrumu bloka citām valstīm (to skaitā arī Latvija), un tehnoloģiskā ziņā arvien vairāk sāka atpalikt no pasaules līmeņa. Rietumu tirgos, Jawas ražotie motocikli atrada arvien mazāk pircēju. 70. gados programmā Jawa par galveno jaunumu kļuva modelis Jawa-350/634. Šī modeļa ražošana sākās 1973. gadā. Modernizētais divcilindru divtaktu motors, tika uzstādīts jaunā cauruļveida rāmī, kas tika radīts uz lielisku sporta firmu motocikla bāzes. Šis modelis tika orientēts uz PSRS tirgu un kļuva par vienīgo ceļu motociklu firmas modeļu klāstā. Par vienīgo alternatīvu kļuva Jawa-Babetta mopēds, kura ražošanu uzsāka 1971. gadā. Sekmīgi arī bija sporta motocikli spīdvejam (Jawa bija praktiski monopolisti šajā sporta veidā) un daudzdienu sacensību kurās Čehoslovākijas komanda startēja ar Jawa motocikliem septiņas reizes no 1970. līdz 1974., 1977. un 1978. gadā - ieguva starptautisko sešdienu sacensību galvenās godalgas. Pēdējais pazīstamākais Jawa modelis ir Jawa 350/638. To sāka ražot 1979 gadā. Aprīkoti ar 344 cm³ divcilindru motoru, kurš attīsta 24.5 zs pie 5500 apgr.min. Motocikla svars ir 154 kg. Motociklu Jawa ražošana turpinās līdz šim brīdim, ar daudzu jaunu, uzlabotu modeļu ražosanu.
Celakantveidīgās
Celakantveidīgās (Coelacanthimorpha) jeb aktinistijas (Actinistia) ir daivspurzivju klase ar vienīgo (Coelacanthiformes) kārtu, kuras pārstāvji ir saglabājušies līdz mūsdienām. Iepriekš uzskatīja, ka šī grupa ir izmirusi jau mezozojā, līdz 1938. gadā Indijas okeānā atklāja šīs kārtas pārstāvi - latimēriju. Šīs kārtas pārstāvjus no citām otiņspuru kārtām atšķir tas, ka tiem nav hoānu.
Darba atmiņa
Badalejs un Kantors (Baddeley, 1990, 1995, Cantor & Engle, 1993) aplūkoja īslaicīgo un ilglaicīgo atmiņu no cita skatpunkta, uzsverot darba atmiņas (working memory) īpašo lomu trīs atmiņas veidu struktūras modelī. Saskaņā ar šo koncepciju darba atmiņa ir daļa no tās ilglaicīgās atmiņas, kuras informācija ir aktivēta dotajā situācijā, un ietver īslaicīgo atmiņu.
Mārgarita Mičela
Mārgarita Mičela (Margaret Mitchell, dzimusi, mirusi ) bija amerikāņu rakstniece. Pasaules slavenību ieguvusi ar 1936. gadā izdoto romānu "Vējiem līdzi" (Gone with the Wind) — vienīgo romānu, kas izdots Mičelas dzīves laikā, un kas ir viena no visu laiku populārākajām grāmatām ASV.
Deklaratīvas zināšanas
Deklaratīvo zināšanu reprezentācijas veidi vai kodi ir tēli un simboli, kas nes noteiktu jēgu. Deklaratīvo zināšanu uzdevumi ir uzdevumi par cilvēka dzīves pieredzes faktiem (piem., Kā Jūs sauc?)
Allāhs
Kā aizguvums
Daudzās Eiropas valstīs ar vārdu Allāhs saista tikai Dievu islāmā, kas tādā veidā ir iesakņojies kā aizguvums.
Marks Kelijs
Marka sieva Gabriela Gifordsa tika sašauta, kad viņa kā kongresmene tikās ar vēlētājiem Tūsonā lielveikala stāvvietā. Viņai bija cauršauta galvas brūce. Marks Kelijs pārtrauca treniņus Džonsona kosmosa centrā un devās pie sievas. Marks vēl netika atcelts no STS-134 misijas, bet Frederiks Starkovs tika norīkots kā rezerves komandieris. Kad sieva sāka atlabt, 4. februārī Kelijs atsāka gatavoties lidojumam.
Ham
Ham var būt:
Āzijas tapirs
Reprodukcija
Katru otro gadu mātīte meklē sev partneri dzimtas turpināšanai, grūsnība ilgst 400 dienas, un parasti piedzimst viens mazulis, kas sver apmēram 6,8 kg. Mazuļiem ir brūns apspalvojums ar baltām strīpiņām un baltiem lāsumiņiem, šāds apspalvojums sapludina mazuli ar meža gaismas un ēnas spēli. Septiņu mēnešu vecumā apspalvojums ir nomainījies un ieguvis pieauguša tapira krāsojumu. Mātes savus mazuļus baro ar pienu 6-8 mēnešus. Ap šo laiku tapiru mazuļi ir pieauguši. Āzijas tapiri dzīvo līdz 30 gadiem.
Fokina (Brjanskas apgabals)
Šodien
Līdz 2002. gadam Fokina (Cementnija) bija Djatkovas rajona sastāvā, bet tagad Fokina ir apgabala pakļautības pilsēta. Tajā ir dzelzceļa stacija starp Brjansku un Vjazmu.
Inmarsat
Tam pieder globāla mobilo sakaru pavadoņu sistēma. Sistēma ļauj veikt balss un datu sakarus lielākajā daļā zemeslodes, lietotājiem izmantojot īpašus termināļus. Atšķirībā no zemās Zemes orbītās riņķojošiem pavadoņiem (Iridium, Globalstar), Inmarsat pavadoņi izvietoti ģeostacionārajā orbītā. Tam ir priekšrocības — nav vajadzīgs liels skaits pavadoņu, bet ir arī trūkumi — tīkls nenosedz polāros apgabalus, kā arī radiosignāls pavadoņus sasniedz vēlāk.
Sandhērstas Karaliskā militārā akadēmija
Sandhērstas Karaliskā militārā akadēmija (en), saīsināti Sandhērsta (en) ir Lielbritānijas armijas virsnieku apmācības centrs. Šeit tiek sagatavoti visi britu armijas virsnieki. Tiek apmācīti arī citu valstu armiju karavīri, kuri ir apmēram 10% no apmācāmo skaita. Sandhērsta, atšķirībā no daudzu citu valstu armiju augstākajām militārajām skolām, nav universitāte, kaut arī 85% no kadetiem ir universitātes izglītība. Mācību kurss ilgst 44 nedēļas.
Ledus laukums (hokejs)
Ziemeļamerikas
Ziemeļamerikas hokeja laukuma standartu principā ir izveidojusi NHL. Ledus laukums ir aptuveni 61 x 26 metrus liels, stūru rādiuss - 8,5 metri. No starptautiskā standarta to atšķir arī līniju izvietojums uz ledus.
Hjūstona
Sporta pasaulē Hjūstona pazīstama kā amerikāņu futbola komandas "Texans", basketbola komandas "Rockets" un beisbola komandas "Astros" mājvieta.
Rockabilly
Rockabilly zaudēja popularitāti 1960. gados, tomēr 1970. gadu beigās un 1980. gadu sākumā žanrs atguva popularitāti un mūsdienās tam ir kulta statuss. tika izveidota Rockabilly slavas zāle. Tajā ir iekļauti vairāki desmiti šī stila mūziķu.
Duālā koda teorija
Duālā koda teorija (dual-coding theory, DCT) kognitīvajā psiholoģijā ir Alana Paivio (Allan Paivio) zināšanu reprezentācijas teorija (1969, 1971), kas pamato, ka zināšanas var tik reprezentētas trīs dažādos veidos:
Ketija Melua
Ketija Melua (ka, en; dzimusi Kutaisi, Gruzijas PSR, PSRS) ir gruzīnu-britu dziedātāja, dziesmu autore un mūziķe. Viņa pārvācās uz dzīvi Ziemeļīrijā 8 gadu vecumā, taču jau 14 gadu vecumā pārvācās uz Angliju. Mūziķes karjeru uzsāka 2003. gadā, 2006. gadā K. Melua bija Apvienotās Karalistes vislabāk savus ierakstus pārdodamākā sieviešu māksliniece, kā arī Eiropas vislabāk savus ierakstus pārdodamākā sieviešu māksliniece no Eiropas.
Zosu apakšdzimta
Zosu apakšdzimta (Anserinae) ir viena no pīļu dzimtas (Anatidae) apakšdzimtām, kas apvieno zosis un gulbjus. Zosu apakšdzimtā ir 25 mūsdienās dzīvojošas sugas, kas sistematizētas 5 ģintīs. Zosu apakšdzimtā ir arī viena izmirusi ģints.
Dairis Bertāns
Viņa brālis Dāvis Bertāns arī ir profesionāls basketbolists, spēlējis Latvijas izlasē, Eirolīgā un NBA. Sportisti bijuši arī Dāvja vecāki: tēvs Dainis agrāk bijis basketbolists, tagad — treneris, bet māte Dina Bertāne bija augsta līmeņa airētāja, tagad — sporta skolotāja.
Igaunijas pasažieru dzelzceļa pārvadājumi (rietumu virziens)
Maršruti
Tallina—Keila (et) ir piepilsētas pasažieru elektrovilcienu maršruts Igaunijā, kas apkalpo Tallinas pilsētu un Harju apriņķa rietumu pagastus. Maršruta kopgarums — 26,1 km. Maršrutā iekļautas 15 pieturas.
Avanturīns
Avanturīns (en, no it — 'pie izdevības', atsaucoties uz avanturīna stikla nejaušu izgudrošanu XVIII gadsimtā Murāno darbnīcās)) ir kvarca paveids. Tas ir daļēji caurspīdīgs akmens ar plāniem vizlas plātnīšu ieslēgumiem, kas liek akmenim mirdzēt (avanturescence).
Visbiežāk avanturīns ir zaļā krāsā, bet tas var būt arī oranžs, brūns, dzeltens, zils vai pelēks. Visbiežāk avanturīna īpašo mirdzumu rada fuksīta (viens no vizlu minerāliem) ieslēgumi — tie dod sudrabainu mirdzumu. Oranžu vai brūnu mirdzumu rada hematīts vai getīts. Nereti avanturīns ir joslains. Liels daudzums vizlas ieslēgumu var padarīt to necaurspīdīgu.
Gulbene (stacija)
Vēsture
2017. gadā vilciena uz Gulbeni kursēšana bija paredzēta 7 reizes, bet sakarā ar šī vilciena zemo rentabilitāti (tikai ap 6%) Sabiedriskā transporta padomes sēdē tika nolemts 2017. gadā atbalstīt 4 reisu izpildi. Vēlāk AS "Pasažieru vilciens" un Gulbenes dome vienojās par vilciena reisiem no Rīgas uz trim pasākumiem: Gulbenes novada un pilsētas svētkiem 2017. gada 29. jūlijā, Bānīša svētkiem 2. septembrī un "Gulbenes tūrisma rudeni" 16. septembrī.
Žirokompass
Žiroskops
Rotējošam žiroskopam piemīt impulsa moments L=Iω. Tas ir vektoriāls lielums un vērsts pa to pašu asi un tādā pašā virzienā, pa kuru leņķiskais ātrums. Tāpat kā translācijas kustībā ir spēkā impulsa nezūdamības likums, rotācijas kustībā ir spēkā impulsa momenta nezūdamības likums. Ja uz žiroskopa rotoru neiedarbojas ārēji spēka momenti, tad impulsa moments ir konstants. Translācijas kustībā impulsa izmaiņa ir vienāda ar spēka impulsu: Δp=FΔt. Analoģiski rotācijas kustībā impulsa momenta izmaiņa ir vienāda ar spēka momenta impulsu: ΔL=MΔt. Spēka momenta M un iedarbības laika Δt reizinājumu sauc par spēka momenta impulsu. Ja pieliktā spēka momenta vektors vērsts pa žiroskopa rotācijas asi, tad impulsa momenta izmaiņa izpaužas kā žiroskopa leņķiskā ātruma pieaugums vai samazinājums. Savukārt, ja spēka moments vērsts pa kādu citu asi, arī impulsa momenta izmaiņa vērsta pa šo pašu asi. Bet rezultējošais impulsa moments tiek iegūts vektoriāli saskaitot sākotnējo impulsa momentu ar impulsa momenta izmaiņu:
Precesija
,
Kuģa pārvietošanās iespaids
Ja žiroskopa ass vērsta ziemeļu virzienā un kuģis pārvietojas ziemeļu virzienā, žiroskopa ass nolieksies uz augšu no horizonta. Ja kuģis iet ar, piemēram, 10 mezglu ātrumu ziemeļu virzienā, tad tas stundā veiks 10 jūras jūdzes pa meridiānu. Jūras jūdze ir meridiāna minūtes lineārais garums. Kuģa pārvietošanās pa Zemes virsmu leņķiskais ātrums būs 10ˈ stundā. Ar tādu pašu ātrumu arī nolieksies uz leju horizonts attiecībā pret žiroskopa asi jeb žiroskopa ass nolieksies uz augšu no horizonta. Stāvošam novērotājam zvaigzne uz meridiāna nemainīs savu leņķisko augstumu. Kuģim ar ziemeļu kursu, zvaigzne palielinās savu leņķisko augstumu virs horizonta ar ātrumu 10ˈ stundā. Pārvietojoties uz dienvidiem, šī zvaigzne savu augstumu samazinās ar tādu pašu ātrumu. Ja žiroskopa ass vērsta uz ziemeļiem, bet kuģis pārvietojas austrumu vai rietumu virzienā, ass noliekšanās nenotiek. Noliekšanās ir tikai tad, ja kuģa ātrumam ir ziemeļu vai dienvidu komponente.
Kontrolēts žiroskops
Žiroskopa rotācijas ass ar gultņiem balstās korpusā, kurš aptver žiroskopu. Korpusa augšpusē var novietot smagumu tā, lai tad, kad rotācijas ass ir horizontāli, svara darbības līnija, kas pielikta smagumam, ietu caur žiroskopa centru. Angļu valodā šādu smagumu sauc control weight.
Elipses slāpēšana
Prasības žirokompasam ir, lai tas sākotnēji meklētu un sasniegtu meridiānu un tad nostātos līdzsvara stāvoklī ar asi ziemeļu virzienā. Bet, ja tas tiek nobīdīts no šīs pozīcijas, pats tajā atgrieztos. Tas ir, līdzsvara pozīcijai jābūt stabilai. Slāpēšana nozīmē tādas precesijas radīšanu, kura izraisīs katras nākamās kontrolētās elipses amplitūdas samazināšanos, kamēr kārtējā elipse kļūs bezgalīgi maza un tiks sasniegta līdzsvara pozīcija. Kontrolētā elipse pārvēršas par, uz iekšpusi vērstu, spirāli, kura beidzas līdzsvara pozīcijā.
Slāpēšanas precesijas leņķisko ātrumu aprēķina sekojoši:
Fibonači
Biogrāfija
Grāmata ieinteresēja imperatoru Fridrihu II un viņa galmu, kuru vidū bija astrologs Mikaels Skots (Michael Scotus), filozofs Teodors Fiziks (Theodorus Physicus) un Dominiks Hispanus (Dominicus Hispanus). Pēdējais ierosināja, ka Leonardo ir jāaicina uz galmu vienā no vizītēm pie imperatora Pizas aptuveni 1225. gadā, kur viņam uzdevumus uzdeva Johans Palermo, vēl viens no Fridriha II galma filozofiem. Daži no šiem uzdevumiem parādījās turpmākajos Fibonači darbos. Pateicoties labai izglītībai, Leonardo izdevās pievērst sev uzmanību imperatora Fridriha II laikā matemātikas turnīros. Vēlāk Leonardo bija patronāžu imperators.
Zinātniskā darbība
Cita grāmata Fibonači, "Praktiskā ģeometrija" (Practica geometriae, 1220 gads), sastāv no septiņām daļām un satur daudzveidīgus teorēmu pierādījumus, kas attiecas uz mērīšanas metodēm. Kopā ar klasiskajiem rezultātiem Fibonači izved to pašu — piemēram, pirmais pierādījums, ka trīs trijstūra mediānas krustojas vienā punktā (Arhimēdam šis fakts bija zināms, bet viņa pierādījums, ja pastāvējis, līdz mums nav nonācis). Attāluma mērniecības metodes, kurām veltīta pēdējā grāmata sadaļa — izmantot noteiktā veidā izmērāmu kvadrātu, lai noteiktu attālumu un augstumu. Lai noteiktu skaitli π Fibonači izmanto perimetru ierakstot un aprakstot ar 96 locekļiem, kas noved viņu pie vērtības 3,1418. Grāmata bija veltīta Domenikas Hispanusam. 1915. gadā R. S. Arčibalds nodarbojās ar Eiklīda pazudušā darba atjaunošanu par dalījumu formās, balstoties uz Fibonači "Praktisko ģeometriju" un franču tulkojumu no arābu versijas. Traktātā "Zieds" (Flos, 1225 gads) Fibonači izpētīja kubisko vienādojumu, ko viņam piedāvāja Jonass Palermo matemātikas konkursā imperatora Fridriha II galmā. Pats Jonass Palermo gandrīz noteikti ir aizņēmies vienādojumus no Omara Haijma traktāta "Par pierādījumu uzdevumiem algebrā", kur tas ir dots kā piemērs, viens no veidiem, kubisko vienādojumu klasifikācijā. Leonardo pētot šo vienādojumu, parādīja, ka to saknes nevar būt racionāls skaitlis vai arī būt līdzīgs kvadrātiskai iracionalitātei, kas radušās X grāmatā Eiklīda Elementi, bet pēc tam atrod aptuveno saknes vērtību.
Fibonači virkne
Liber Abaci formulēja un atrisināja problēmu par trušu populācijas pieaugumu, izmantojot idealizētus pieņēmumus. Risinājums, paaudze pēc paaudzes, bija skaitļu virkne, vēlāk pazīstama kā Fibonači skaitļi. Fibonači grāmata Liber Abaci satur senākos aprēķinu aprakstus ārpus Indijas. Indijā šī virkne bijusi pazīstama jau kopš sestā gadsimta.
Fibonači virknē katrs nākamais skaitlis ir divu iepriekšējo skaitļu summa. Fibonači nesāka secību ar 0, 1, kā mūsdienu matemātiķi to darītu, bet gan ar 1, 1. Viņš veica aprēķinus līdz trīspadsmitajam skaitlim (četrpadsmitajam pēc mūsdienu skaitīšanas): 1, 1, 2, 3, 5, 8, 13, 21, 34, 55, 89, 144, 233. Citā avotā viņš aprēķinājis ar četrpadsmito skaitli 377. Fibonači nerunāja par zelta griezumu kā secīgu skaitļu attiecības robežu..
Žirokompass
Platuma kļūda
un
Žirokompasiem, kuros izmanto azimuta slāpēšanu, platuma kļūdas nav.
Kursa, platuma un ātruma kļūda
Kursa, platuma un ātruma kļūda rodas kuģa pārvietošanās iespaidā. Kompass nenostāsies īstajā meridiānā, ja kuģis pārvietojas pa Zemes virsmu ar ātrumu, kuram ir ziemeļu vai dienvidu komponente. Ja kuģis pārvietojas uz ziemeļiem, žirokompasa ass ziemeļu gals noliecas uz augšu, ja kuģis pārvietojas uz dienvidiem, žirokompasa ass ziemeļu gals noliecas uz leju. Ass noliekšanās nebūs tikai tad, ja tā būs novirzīta no meridiāna tā, lai Zemes rotācijas izsauktā noliekšanās kompensētu kuģa ziemeļu vai dienvidu kustības izsaukto noliekšanos. Tādēļ kuģa, kurš virzās ziemeļu virzienā, žirokompasa ass nostāsies uz rietumiem no meridiāna, bet kuģim, kurš virzās dienvidu virzienā, žirokompasa ass nostāsies uz austrumiem no meridiāna. Kļūdu skaitliski aprēķina pielīdzinot noliekšanās izteiksmi ātruma ziemeļu - dienvidu komponentei:
,
Glens Džonsons
"Liverpool"
15. jūlijā aizsargs debitēja "Liverpool" sastāvā pirmssezonas mačā pret "St. Gallen". Debija Premjerlīgā šā kluba sastāvā tika piedzīvota 16. augusta 1:2 zaudējumā pret Totenhemas "Hotspur".
Groznija
Transports
Kopš 1893. gada pilsētā darbojas Groznijas dzelzceļa stacija. Kara laikā dzelzceļa līnijas cieta līdzīgi citiem transporta tīkliem, tomēr jau 2005. gada tā infrastruktūra tika pilnībā atjaunot. 1938. gadā savu darbu uzsāka Groznijas lidosta, kura ilgāku laiku nedarbojās (no deviņdesmito gadu sākuma), tomēr savas durvis tā atkal vēra vaļā 2007. gadā. Pilsētā darbojas četras autoostas, kuras veic reisus gan pilsētas, gan arī rajona un starpvalstu ietvaros. 1934. gada 5. oktobrī pilsētā savu kustību uzsāka tramvaji. Kopš deviņdesmito gadu sākuma tramvaju darbība bija apgrūtināta, tomēr to maršruti darbojās līdz 1994. gadam, kad sākās Pirmais Čečenijas karš. Karadarbības laikā tika pilnībā iznīcināts tramvaju depo un paši tramvaji. Tramvaja sliedes palika salīdzinoši neskartas. Lai arī pēc Otrā Čečenijas kara bija izteikumi no varas iestāžu puses, ka tramvaju kustība tiks atjaunota, tomēr jau 2004. gadā tika veikta tramvaja sliežu demontāža. 1975. gada 31. decembrī savu darbību uzsāka trolejbusu līnija, kura laika gaitā ievērojami pieauga gan līniju, gan arī trolejbusu ziņā. Pēc Padomju Savienības sabrukuma tai parādījās finansiālas problēmas. Sākoties Pirmajam Čečenijas karam (1994. gadā) trolejbusu parks un līnijas cieta zaudējumus, tomēr tie nebija ļoti lieli. No 1996. līdz 1997. gadam notikās mēģinājumi atjaunot trolejbusu maršrutu darbību, tomēr tie nebija sekmīgi. Otrā Čečenijas kara laikā trolejbusu parks un to līnijas tika faktiski iznīcinātas. Jau 2000. gadā sākās pirmie darbi pie trolejbusu līnijas atjaunošanas, bet tikai 2007. gadā, iegūstot valsts atbalstu, tika uzsākts reāls darbs pie trolejbusu kustības atjaunošanas. Lai gan sākotnēji to bija plānots paveikt 2010., vēlāk 2016. gadā, tās trolejbusu līnija vēl nav atjaunota.
Jēkabpils 2. vidusskola
'''Jēkabpils 2. vidusskola''' ir viena no vidējās izglītības mācību iestādēm pilsētā. Mācības skolā notiek divvalodīgi latviešu un krievu valodā. Atrodas Jēkabpilī (Daugavas kreisajā krastā) Jaunā ielā 44 (pasta indekss LV—5201). Skola ir Jēkabpils pilsētas domes pakļautībā. Pašreizējā skolas direktore ir Ilona Salmiņa.
Endrū Feistels
Endrū Feistels (Andrew J. (Drew) Feustel, dzimis ) ir NASA kosmonauts.
Ķemeri (stacija)
Vēsture
Stacija uzbūvēta reizē ar dzelzceļa līniju 1877. gadā blakus esošā Ķemeru kūrorta viesu vajadzībām. Krievijas Impērijas laikā Ķemeros pastāvējusi tiešā dzelzceļa satiksme ar Maskavu (maršruts Ķemeri—Maskava atklāts 1911. gadā). Stacijas ēka gājusi bojā Pirmā pasaules kara laikā, jauna uzbūvēta 1922. gadā, kas ar nelielām izmaiņām saglabājusies līdz mūsdienām. No 1912. gada līdz 1915. gadam pastāvēja elektriskā tramvaja (1000 mm) satiksme no Ķemeru stacijas līdz Jaunķemeru pludmalei. Sākoties Pirmajam pasaules karam, tramvaja sliedes un inventārs evakuēts uz Staraja Rusas pilsētu Krievijā. Kara laikā pa bijušā tramvaja trasi izbūvēts platsliežu atzars Jaunķemeru virzienā artilērijas vajadzībām (atzars turpinājās caur Kauguriem līdz pat Slokai un Asariem). Jau pēc kara bijušo krievu armijas apgādes līniju sāka izmantot satiksmes nodrošināšanai no Ķemeriem uz Jaunķemeriem ar dīzeļtramvaja vagoniem. Tramvaja sliedes nojauktas 1933. gadā.
Raihmans pret Latviju
Komitejas viedoklis
Divi komitejas locekļi no 15, kas piedalījās viedokļa pieņemšanā, K. Telins un R. Rivass Posada, izteica atsevišķas domas, nesaskatot pakta pārkāpumu lietā.
Reakcija
2012. g. Latvijas valdība paziņoja, ka "nesaskata nepieciešamību nekavējošu pasākumu veikšanai nolūkā mainīt pastāvošu nacionālo regulējumu attiecībā uz personvārdu atveidi oficiālajos dokumentos. Tajā pašā laikā Valdība ņems vērā Komitejas viedokli turpmākās diskusijās, kas var rasties nacionālajā līmenī saistībā ar šo jautājumu".
Devonas rekss
Devonas rekss ir inteliģenta, īsspalvaina kaķu šķirne, kas selekcionēta Anglijā 1960. gadu laikā. Tam ir slaids ķermenis, viļņains apmatojums un lielas ausis. Devonas rekss spēj iemācīties dažādus sarežģītus trikus un ir zināms, ka tie spēj atpazīt sava saimnieka vārdu tāpat kā savējo.
Ēģiptes ģerbonis
Ēģiptes Arābu Republikas ģerbonis ir viens no mūsdienu Ēģiptes valsts simboliem. Ieviests 1984. g. aizvietojot Arābu Republiku Federācijas zelta ērgli.
Morgana zirgs
Vēsture
Katru gadu Oklahomā notiek Morgana zirgu nacionālais šovs. Pirmais šķirnes šovs notika 1973. gadā Detroitā. Morgana zirgi tiek lietoti visaugstākā līmeņa sacīkstēs (konkūrā, dresāžā), Olimpiskās spēles ieskaitot.
Konstantīns I
Valdīšana
Konstantīns mira 337. gada 22. maijā un tika apbedīts Konstantinopolē, Sv. Apustuļa baznīcā. Pirms nāves oficiāli pieņēma kristietību no Nikomēdijas bīskapa, kurš veica kristību rituālu.
Gunārs Rusiņš
Gunārs Rusiņš (dzimis ) ir bijušais Afganistānas kara veterāns, apsardzes darbinieks, šobrīd — politiķis. Bijis 11. Saeimas un 12. Saeimas deputāts, pārstāv Nacionālo apvienību (iepriekš Zatlera Reformu partijas biedrs).
Diskurss
Modernisms
Modernie teorētiķi fokusējās uz rezultāta sasniegšanu un ticēja dabas un sociālo likumu eksistencei. Pēc viņu domām, šie likumi varētu būt universāli izmantojami, lai radītu zināšanas un tādējādi labāk izprastu sabiedrību. Modernisma teorētiķi bija nodarbināti ar patiesības un realitātes meklējumiem. Viņi tiecās izstrādāt teorijas, kas saturētu drošticamību un paredzamību. Tāpēc, modernisma teorētiķi izskatīja diskursu kā radniecīgu runāšanai vai runāšanas veidam, un saprata, ka diskursam piemīt funkcionalitāte. Diskursa un valodas transformācijas tiek piedēvētas progresam vai nepieciešamībai radīt jaunus vai „precīzākus” vārdus, lai aprakstītu jaunus atklājumus, izpratnes vai interešu jomas. Mūsdienās valodu un diskursu nošķir no varas un ideoloģijas. Tie tiek konceptualizēti kā „dabiski” veselā saprāta izmantošanas vai progresa produkti. Turpmāk, modernisms izraisīja liberālo diskursu parādīšanos, piemēram, tiesību, vienlīdzības, brīvības un taisnīguma diskursa. Tomēr, pēc Renjēra, šajā retorikā noslēptajai nevienlīdzībai neizdevās skaidrot atšķirības.
Postmodernisms
Atšķirībā no modernisma teorijas, postmodernisma teorija ir mainīgāka un pieļauj individuālās atšķirības, noraidot sociālā likuma jēdzienu. Postmodernisma teorētiķi novirzījās prom no patiesības meklējumiem. Tā vietā, viņi meklēja atbildes uz to, kā patiesības tiek veidotas un uzturētas. Postmodernisti apgalvoja, ka patiesības un zināšanas ir daudzveidīgas, kontekstuālas un vēsturiski veidojušās caur diskursiem. Tāpēc, postmodernie pētnieki uzsāka tekstu, valodas, politikas un prakses diskursu analīzi.
Franču sociālais teorētiķis Mišels Fuko diskursa jēdzienu izstrādāja savos agrīnajos darbos, sevišķi darbā  Zināšanu arheoloģija  (1972). Darbā  Diskursīvās cīņas sociālajā labklājībā: pusaudžu maternitātes kontrolpārbaude , Iara Lesa apkopo Fuko diskursa definīciju kā “domu sistēmas, kas sastāv no idejām, attieksmēm, darbības virziena, pārliecībām un darbībām, kuras sistēmiski konstruē subjektus un pasaules, par kurām tiek runāts.” Fuko seko līdzi diskursa lomai plašākos leģitimācijas un varas sociālajos procesos, apkopojot esošo patiesību konstrukciju, proti, kā tās tiek uzturētas un kādas varas attiecības šīs patiesības sevī ietver.” Vēlāk Fuko teorizēja, ka diskurss ir medijs, caur kuru varas attiecības producē runas subjektus. Fuko (1977, 1980) apgalvoja, ka vara un zināšanas ir savstarpēji sasistītas, un tāpēc katras cilvēku attiecības ir varas cīņa un varas pārrunas. Turklāt, Fuko apgalvoja, ka vara vienmēr ir klātesoša un var gan producēt, gan apspiest patiesību. Pēc Fuko domām, diskurss ir attiecināms uz varu, kad tas darbojas saskaņā ar izņēmuma noteikumiem. Tāpēc, diskursu kontrolē objekti, par ko var runāt; rituāls, kur un kā kāds var runāt; un previliģētie, kas drīkst runāt. Raksturojot varas — zināšanu frāzes, Fuko apgalvoja, ka zināšanas reizē rada varu un ir varas radītas. Objekts kļūst par “tīkla mezglu”. Darbā  Zināšanu arheoloģija  Fuko izmanto grāmatas piemēru, lai ilustrētu tīkla mezglu. Grāmata nav izveidota no lappusē saliktajiem individuāliem vārdiem, kur katram ir sava nozīme, bet drīzāk “ir iesaistīta atsauču sistēmā attiecībā uz citām grāmatām, citiem tekstiem, citiem teikumiem.” Šīs grāmatas jēga ir saistīta ar lielāku, visaptverošu zināšanu un ideju tīklu, pie kura tā ir attiecināma.
Feminisms
Feministes izpētīja sarežģītas attiecības, kas eksistē starp varu, ideoloģiju, valodu un diskursu. Feminisma teorija spriež par “dzimtes īstenošanu” un/vai “dzimtes pasniegšanu”. Tiek pieņemts, ka dzimte ir nevis pašu personu pārziņā, bet gan viņu uzvedību pārziņā, kam sabiedrības locekļi piedēvē dzmtes jēgu. “ Būt par vīrieti vai sievieti nozīmē un iekļauj attiecīgu dzimtes uzvedību esamību. Šīs dzimtei attiecīgās uzvedības tiek uzskatītas par daļu no paškoncepcijas, ko indivīdi atklāj citiem. Regulāri atkārtojoties, šīs uzvedības var internalizēt kā “mani”, tas nozīmē, ka dzimte nejūtas kā pasniedzama vai sasniegums attiecībā uz aktoru, tā vienkārši jūtas kā viņas vai viņa “dabiskais” uzvedības veids.” Femīnisma teorētiķi ir veikuši mēģinājumus nodalīt subjektu no „subjektivitātes”. Kriss Vīdons, viens no labāk zināmajiem feminisma posstrukturālās tradīcijas ietvaros strādājošajiem zinātniekiem, ir centies integrēt individuālo pieredzi un sociālo varu subjektivitātes teorijā. Vīdons definē subjektivitāti kā „apzinātas vai neapzinātas indivīda domas un emocijas, viņas pašsajūtu un veidus, kā viņa izprot sevi attiecībā uz pasauli.” Džudite Butlere, vēl viena labi zināma posstrukturālisma feminisma zinātniece, skaidro, ka dzimtes pasniegšana piedāvā nopietnu ieguldījumu konceptuālajā izjaukšanās procesu izpratnē. Viņa apgalvo, ka apvērsums notiek ar identitātes pieņemšanas palīdzību. Turklāt, šī identitāte tiek atkārtota virzienos uz priekšu un atpakaļ, kā rezultātā varas dominējošo formu sākotnējie mērķi tiek nobīdīti.
Fizikālā dubultzvaigzne
Fizikālā dubultzvaigzne jeb bināra zvaigzne ir zvaigžņu sistēmas gadījums, kad sistēmā ir divas zvaigznes. Šādos gadījumos binārais zvaigžņu pāris savstarpēji gravitatīvi mijiedarbojas tā, ka katra zvaigzne riņķo pa elipsveidīgām orbītām ap kopējo baricentru. Spilgtāko zvaigzni dēvē par primāro, bet otru — par kompanjona zvaigzni jeb sekundāro.
Pētījumos, kuri ir veikti laika posmā no 1800. gadiem līdz mūsdienām, ir atklāts, ka liela daļa no zvaigznēm ir ne tikai fizikālas dubultzvaigžņu sistēmas, bet gan trīskāršas un pat vēl vairāku zvaigžņu sistēmas, kuras zinātnieki sauc par vairākkārtīgām zvaigžņu sistēmām. Bieži vien fizikālās dubultzvaigznes dēvē arī vienkārši par dubultzvaigznēm, bet, vispārīgi ņemot, dubultzvaigzne ne vienmēr ir fizikāla dubultzvaigzne. Tā var būt arī optiskā dubultzvaigzne, tas ir, tāda zvaigzne, kura no Zemes izskatās pēc dubultzvaigznes, bet reāli starp tām ir ļoti liels attālums. Noteikt, vai dubultzvaigzne ir fizikāla vai optiska, var pēc tās komponentēm. Dubultzvaigzne ir optiska, ja tās komponentēm ir atšķirīgi leņķiskie ātrumi vai arī tās paralakses mērījumi uzrāda divus atšķirīgus lielumus, kas savukārt norāda uz to, ka tās savstarpēji viena no otras atrodas ļoti tālu. Lielākajai daļai no dubultzvaigznēm nav noteikta tās piederība pie viena vai otra veida.
Roberts Petrovickis
Spēlētāja karjera
Profesionāļa karjeru uzsāka 1990. gadā Čehijas Ekstralīgas klubā Trenčīnas "Dukla". Vēl ir spēlējis NHL klubu Hārtfordas "Whalers", Dalasas "Stars", Sentluisas "Blues", Tampabejas "Lightning" un Ņujorkas "Islanders" sastāvos. Tāpat, aizvadījis vairāks sezonas dažādu Eiropas valstu līgās.
Džonsona kosmosa centrs
Lindona B. Džonsona kosmosa centrs (Lyndon B. Johnson Space Center, saīsinājumā JSC) ir ASV Nacionālās aeronautikas un kosmosa administrācijas centrs pilotējamo kosmisko lidojumu treniņiem, pētījumiem un lidojuma vadībai. Tas atrodas Hjūstonā, Teksasas štatā. Centrs sastāv no 100 ēkām un aizņem 656 ha platību.
Latvijas rekordi
Latvijas rekordi apzīmē labākos sasniegumus kādā sporta veidā, kur iespējama neklātienes sacensība vienlīdzīgos apstākļos.
Ēriks Bardons
Ēriks Viktors Bardons (Eric Victor Burdon; dzimis ) ir angļu dziedātājs, komponists un producents, visplašāk pazīstams kā grupas The Animals vokālists.
WASP-12b
WASP-12 b ir citplanēta, kas atklāta citplanētu meklēšanas projekta SuperWASP ietvaros, zvaigznes WASP-12 orbītā. Citplanēta atklāta.
Citplanēta, kas ietilpst karstāko cilvēku atklāto citplanētu vidū, Piena Ceļa galaktikā varētu būt pasaule ar visīsāko mūža ilgumu. Zvaigzne, kuras paspārnē planēta ir piedzimusi, to lēnām aprij. Nolemtajai palikuši vēl aptuveni 10 miljons gadu, pirms zvaigzne to pilnībā iznīcinās.
2006.—2007. gada LBL sezona
Regulārajā sezonā par uzvarētājiem kļuva BK Ventspils. Izslēgšanas turnīrs sākās 14. aprīlī un tajā piedalījās 6 komandas. Ceturtdaļfinālā Barons/LMT ar 2-1 sērijā pārspēja Bumerangs/Gulbene/ASK basketbolistus, bet Liepājas lauvas negaidīti ar tādu pašu rezultātu pārspēja Valmieras/Lāčplēša Alus komandu. Pusfinālā cīņā iesaistījās arī regulārās sezonas pirmo divu vietu ieguvēji BK Ventspils un ASK Rīga. Ventspils pārliecinoši ar 3-0 sagrāva Liepājas lauvas, kamēr ASK ļoti sīvā cīņā sērijā ar 3-2 pārspēja Baronu. Sērijā par trešo vietu Barons ar 3-1 uzvarēja Liepāju, iegūstot bronzas medaļas.
1. divīzija
U = uzvaras, Z = zaudējumi, +/- = punktu starpība, % = uzvaru procents
1. FC Köln
Komandas sastāvs
.
Sīkdatne
Kopš sīkdatņu ieviešanas daudzi interneta lietotāji ir noraizējušies par personiskās dzīves izsekošanu, jo ar sīkdatnēm var izsekot lietotāja veiktās darbības un ieradumus, kad tas veic tīmekļa lapu pārlūkošanu. Sakarā ar to vairākās valstīs (ASV, Eiropas Savienībā) ir pieņemti likumi, kas regulē sīkdatņu lietošanu. Bez tam sīkdatņu negatīvs aspekts ir slikta drošība, jo tās ne vienmēr var precīzi identificēt lietotāju (ja datoru izmanto vairāki lietotāji), turklāt tās var ļaunprātīgi pārtvert un izmainīt.
Brūss Lī
Li Džeņfaņs (, ; dzimis, miris ), labāk pazīstams kā Brūss Lī (en) bija ķīniešu cīņas meistars un aktieris. Viņš tiek uzskatīts par vienu no ietekmīgākajiem 20. gadsimta cīņas meistariem, viņš ir 20. gadsimta kultūras ikona.
Slavu viņš ieguva ar filmām The Big Boss (1971), Fist of Fury (1972), Way of the Dragon (1972), Enter the Dragon (1973), un The Game of Death (1978).
Inocents III
Lielu vērību pievērsa Livonijas krusta kariem, tikās ar līvu valdnieku Kaupo un misionāru Turaidas Teoderihu, tomēr ilgu laiku liedzās piešķirt Livonijas bīskapam Albertam neatkarību no Brēmenes arhibīskapa.
Dzīvesgājums
1216. gada 16. jūnijā Inocents III Perudžā mira, par viņa pēcteci tika ievēlēts Honorijs III.
Queen
Augšupeja (1974-1979)
Nākamā gada ierakstā News of the World bija divas no Queen slavenākajām dziesmām — We Will Rock You un We Are the Champions, kuras abas ir kļuvušas sporta himnām. Togad savu pirmo solo projektu izlaida Rodžers Teilors — tas bija singls I Wanna Testify.
1978. gada albumā Jazz bija viena no grupas pazīstamākajām dziesmām Don't Stop Me Now, kā arī Mustapha, kurā arābu mūzika tika savienota ar smagā roka ģitāru ritmiem. Jāpiebilst, ka albuma nosaukums ir maldinošs — džeza šajā albumā nebija. Kā izteicās žurnāls Rolling Stones — Queen vienkārši nezin, kā spēlēt džezu.
Jauna skaņa un sintezatori (1980-1989)
Togad Queen devās savā lielākajā un arī pēdējā koncerttūrē. Magic Tour lielākais notikums bija koncerti Vemblija stadionā — vēlāk šis koncerts tika izdots gan audio, gan video formātā. Kopumā šajā tūrē Queen redzēja vairāk nekā miljons cilvēku, Anglijā vien 400 000. Vēlāk izrādījās, ka tā bija pēdējā iespēja redzēt grupas koncertu ar Merkūriju.
Pēdējie albumi un Merkūrija nāve (1990-1997)
Par spīti sliktajai veselībai, Merkūrijs turpināja darboties un 1991. gada oktobrī Queen izdeva savu otro labāko dziesmu izlasi. Tomēr tā paša gada 23. novembrī Merkūrijs oficiāli paziņoja, ka viņam ir AIDS. Viņš nomira nākamajā dienā 45 gadu vecumā. Bēres bija privātas, saskaņā ar ģimenes ticību.
Pēc Merkūrija pirmsnāves lūguma, no jauna tika izdota Bohemian Rhapsody. Arī šoreiz tā sasniedza 1. vietu Lielbritānijas topā. Visi ienākumi tika nodoti cīņai pret AIDS.
Melngalvju nams
Vēsture
Otrā pasaules kara laikā 1941. gada 28. jūnijā Vērmahta artilērijas apšaudes rezultātā nams pilnīgi izdega. Pēc kara tika atzīts, ka namu atjaunot nav lietderīgi, un 1948. gadā tā drupas tika saspridzinātas un novāktas. Melngalvju nama skulptūru fragmenti glabājās Rīgas vēstures un kuģniecības muzejā.
Edgars Snovs
Pēdējie vērtējumi
Snova ziņojumus par Ķīnu 1930. gados uzskatīja par neobjektīviem un vainoja par Mao celtā komunisma spodrināšanu. Biogrāfi uzskatīja viņu par nozīmīgu saikni starp Ķīnu un Savienotajām Valstīm. Bet Žuna Džana un Džons Halidejs strīdīgajā biogrāfijā „Mao: Cits stāsts” (ISBN 978-9984-34-229-0), apraksta Snovu kā Mao „runasvīru” un apsūdz viņu „mītu” sludināšanā. Tāpat šī grāmata izsaka pretenzijas par objektivitātes trūkumu. Simon Leys nav augstās domās par Edgara Snova rakstiem ķīniešu laikrakstos. Rakstnieks secināja, ka Edgars Snovs 1930. gados „pirmais rakstīja par ķīniešu komunistiem, un, tādējādi, guva atpazīstamību pasaules mērogā”. Lai gan 1960. gada atskaitē viņš norāda, ka Snovs ""atgremoja" Džou Eņlai un Mao Dzeduna apgalvojumus, ka bada problēmas valstī tika veiksmīgi risinātas”, kas nebija taisnība, un, „ja Snovs būtu tas pats reportieris, kas 1930. gados, viņš būtu to atklājis”. Mao: A Reinterpretation - glaimojošs darbs Mao Dzedunam; profesors Lee Feigon kritizēja Snova atskaites par tajās pieļautajām neprecizitātēm. Tajā pašā laikā Lee uzskata, ka Red Star „radoši parāda Mao Dzedunu” un uzticas šai atskaitei.
Etimoloģija
Etimoloģija ir vēsturiskās valodniecības nozare. Tā pēta vārdu cilmi un attīstību, vārdu veidu un nozīmi. Radniecīgām valodām, piemēram, latviešu, lietuviešu un senprūšu valodai, svarīga metode ir salīdzināmā valodniecība. Piemēram, latviešu „zirgs”, lietuviešu „žirgas” un prūšu „sirgs” ir vienas cilmes vārdi. Piemēram, ja lietuviešu valodā vārda sākumā ir „ž”, tad latviešu valodas vārdā ir „z”, kā „zināt: žinoti”. Indoeiropiešu valodniecība salīdzina baltu valodas arī ar ģermāņu, indu u.c. valodām.
Anna Karina Sideka
Karjeru uzsāka kā distanču slēpotāja, tieši šajā sporta veidā startēja 2002. gada Olimpiskajās spēlēs Soltleiksitijā. Tajās tikai vienā no trim disciplīnām iekļuva pirmajā trīsdesmitniekā (15 km brīvā stila slēpojumā) un pēc tām pārgāja uz baitlonu, kur arī ir guvusi lielākos panākumus.
Cjiņlinas lielā panda
Cjiņlinas lielā panda (Ailuropoda melanoleuca qinlingensis) ir lielo pandu (Ailuropoda melanoleuca) pasuga. Pasuga zinātniski tika izdalīta 2005. gadā. Pētījumi liecina, ka Cjiņlinas lielā panda ir dzīvojusi izolēti no pārējām lielajām pandām apmēram 12 000 gadus. Tā ir primitīvāka savā attīstībā nekā parastā panda.
Padomju Savienības Varonis
Padomju Savienības Varonis bija augstākais Padomju Savienības atzinības apliecinājums. Goda nosaukums, ko piešķīra par varoņdarbu vai izciliem nopelniem karadarbības laikā, kā arī, izņēmuma kārtā, miera laikā.
Rīgas Svētā Pētera baznīca
Vēsture
1975. gadā iedarbināja no Armēnijas atvesto torņa pulksteni, bet 1976. gadā tika uzsākta pulksteņa zvanu spēle, kas 5 reizes dienā atskaņo latviešu tautas dziesmas "Rīga dimd" melodiju. Pilnībā Pētera baznīca tika atjaunota 1983. gadā, taču restaurācijas darbi turpinājās arī vēlākajos gados. Atjaunoja kapenes, to skaitā baroka formās veidoto Zilās pilsoņu gvardes kapeni. Uzstādīja senās kokā grieztās epitāfijas, kas vācbaltiešu izceļošanas laikā bija izvestas uz Poliju un tur saglabātas. 1995. gada 21. augustā zālē atklāja Sv. Pētera baznīcas restauratoriem veltītu plāksni. Līdzekļus kanceles būvei ziedoja vācbaltu atbalsta grupa (Förderkreis). 1997. gadā sakristejā restaurēja E. Todes vitrāžas (māksliniece I. Kārkluvalka), sienas iesedza ar atjaunotām holandiešu flīzēm (keramiķes I. Pētersone, D. Zvanītāja, I. Vipule).
Tiesiskais statuss
Līdz 2022. gadam baznīcas ēka un zeme ap to bija Rīgas pilsētas īpašums, kas to izmantoja kā kulta celtni, koncertu, tematisku izstāžu par pilsētas attīstību un arhitektūru, mākslas darbu izstāžu, kultūras pasākumu norises vietu, kā arī kā starptautiska kultūras tūrisma objektu. Svētā Pētera evaņģēliski luteriskā draudze bez maksas izmantoja vairākas baznīcas telpas, bet Latvijas valsts turpināja finansēt baznīcas izpētes, konservācijas un restaurācijas darbus.
Sojuz TMA-19
Starts notika. Uz zemes tas atgriezās.
Apkalpes
Kuģa Sojuz TMA-19 apkalpe augšupceļā un lejupceļā:
Eirodziesma 2010
Superfināls
Superfinālā uzvarēja Aisha ar dziesmu "What For? (Only Mr. God Knows Why)".
Novell eDirectory
eDirectory izmanto LDAP (no en Lightweight Directory Access Protocol) jeb direktoriju vieglpiekļuves protokols un kā datu bāze tiek izmantota kompānijas Novell izstrādātais atvērta pirmkoda programmatūra FLAIM.
Struktūra
Vispārējās konteineru klases:
Indiana Džonss
Tēla radīšana
Par Indiana prototipu kļuva leģendārais vācu arheologs un rakstnieks, SS šturmbanfīrers Oto Rāns. Kaut arī Spīlbergs un Lūkass to nav apstiprinājuši, filma "Pazudušā šķirsta meklējumos" ataino Rāna dzīves brīžus Svētā Grāla meklējumos.
Viasat
Viasat nolemjot pamest Baltijas tirgu, 2017. gada nogalē Viasat Baltijas mediju grupu — Modern Times Group iegādājās ASV starptautiskais aktīvu pārvaldības uzņēmums Providence Equity Partners, radot All Media Baltics, nosaukums no 2019. gada — TV3 Group, kurš pieder telekomunikāciju uzņēmumam UAB Bitė Lietuva. Tika veikta jaunā zīmola ieviešana — Viasat kļuva par TVPlay Home, bet 2019. gadā par Home3.
Baltijas valstis
Citi:
Valstu specifiskie
Somija:
Latvija:
Vankūveras "Canucks"
Vankūveras "Canucks" (en) ir profesionāls Kanādas hokeja klubs, kas ir bāzēts Vankūverā, Britu Kolumbijā, Kanādā. Klubs spēlē Nacionālās hokeja līgas Rietumu konferences Klusā okeāna divīzijā. Tas tika dibināts 1945. gadā un kopš 1970. gada spēlē NHL. Pirms tam "Canucks" startēja PCHL (1945–52) un WHL (1952–70) līgās.
Vītauts Ķernaģis
Teātris, filmas un televīzijas raidījumi
Bijis spēles "Paskutinis šansas" (Pēdējā iespēja) (Lietuvas Televīzijā), izklaides pārraides "Muzikinis viešbutis" (Muzikālā viesnīca) (Lietuvas Televīzijā) vadītājs, realitātes šova "Robinsoni" (TV3) režisors un vadītājs, "Džungļi" (TV3), spēles "Kas laimės milijoną?" (Kas laimēs miljonu) (TV3), muzikālās pārraides "Žvaigždžių duetai" (Zvaigžņu duets) (LNK) vadītājs.
Gotlībs Daimlers
Biogrāfija
Gotlībs Daimlers dzimis Virtembergas mazpilsētā Šorndorfā maizes cepēja ģimenē. Jau bērnībā Gotlībs izrādīja interesi par inženierzinātnēm, četrpadsmit gadu vecumā kopā ar skolotāju konstruējot ieročus. Astoņpadsmit gadu vecumā pameta dzimto pilsētu.
1882. gadā Daimlers un Maibahs devās uz Štutgarti, kur tuvējā pilsētā Kanštatē nopirka īpašumu un ierīkoja darbnīcas. 1890. gadā viņi nodibināja uzņēmumu Daimler Motoren Gesellschaft (DMG), lai ražotu nelielus dzinējus, kurus varētu izmantot uz zemes, gaisā un ūdenī (šī ideja ir Mercedes zīmola trīs staru zvaigznes pamatā).
Centrālamerikas tapirs
Centrālamerikas tapirs ir sastopams Centrālamerikas džungļos; Meksikā, Belizā, Gvatemalā, Hondurasā, Kostarikā, Nikaragvā, Panamā, Kolumbijā un Ekvadorā. Mājo līdz 3350 m virs jūras līmeņa. Centrālamerikas tapirs ir Belizas nacionālais dzīvnieks.
Izskats
Centrālamerikas tapirs ir tumši brūnā vai pelēkbrūnā krāsā ar smilšu krāsas purnu un pakakli, tam uz katra vaiga ir tumšs laukumiņš, kā arī tādi ir zem acīm. Centrālamerikas tapirs ir lielākais no Amerikas tapiriem, kā arī lielākais zīdītājs, kas dzīvo savvaļā Meksikā un citur Dienvidamerikā. Centrālamerikas tapira ķermeņa garums ir apmēram 2 m, augstums skaustā tam ir 1,20 m, svars 240—400 kg. Kā visiem tapiriem tam ir īsa un resna aste un kustīgs snuķis. Priekškājām ir 4 pirksti, bet pakaļkājām 3 pirksti.
Agent M
Agent M ir igauņu rokgrupa. Grupa izveidota 2005. gadā. Grupa dziesmas izpilda angļu un igauņu valodā. Grupa 2007. gadā izdeva savu debijas albumu Spionaaž.
Gabriels Heince
Spēlētāja karjera
Manchester United
Swedbank
Vēsture
Swedbank par saviem pirmsākumiem uzskata 1820. gadu, kad Zviedrijā tika izveidota pirmā krājbanka. 1992. gadā vairākas Zviedrijas krājbankas apvienojās, izveidojot banku Sparbanken Sverige. 1997. gadā tā apvienojās ar citu Zviedrijas banku Föreningsbanken, kļūstot par FöreningsSparbanken. Baltijā Swedbank pirmsākumi meklējami 1991. gadā, kad Igaunijā izveidojās Hansapank, kas sākotnēji darbojās kā Tartu komercbankas daļa, bet 1992. gadā kļuva par neatkarīgu banku. 1995. gadā banka sāka darboties arī Latvijā ar nosaukumu Hansabanka. Nākamajā gadā Hansabanka paplašināja savu darbību Latvijā, pārņemot Deutsche-Lettische Bank, un uzsāka darbību arī Lietuvā. 1998. gadā Hansabanka apvienojās ar Eesti Hoiupank, pārņemot arī šīs bankas Latvijas meitas uzņēmumu Zemes banku. 1998. gadā FöreningsSparbanken iegādājās Hansabankas akciju kontrolpaketi, bet 2005. gadā pārpirka visas akcijas, padarot Hansabanku par savu meitas uzņēmumu. 2001. gadā FöreningsSparbanken mēģinājums apvienoties ar SEB izgāzās, jo Eiropas Komisija atzina, ka tas šo banku Zviedrijā padarītu par monopolu. 2006. gadā visas grupai piederošās bankas mainīja nosaukumu uz Swedbank.
Determinants
Lineārajā algebrā determinants ir lielums, ko var piekārtot jebkurai kvadrātveida matricai. Matricas A determinantu parasti apzīmē ar det(A) vai |A| un to var izteikt kā polinomu no matricas A elementiem.
Karote
Karošu veidi
Pastāv dažāda veida karotes. Šeit ir uzskaitīti daži karošu veidi:
Šokolāde
Šokolādes sastāvā ir daudz ogļhidrātu. Tajā ir arī dzelzs, kalcijs, magnijs, A, B1, C, D, E vitamīni, kā arī nedaudz fenetilamīna, teobromīna un kofeīna.
Ražošana
Tad kakao raušus sadrupina un aizvada uz maisītāju, kur pievieno papildu sastāvdaļas (cukuru, sauso pienu u.c). Pēc sastāvdaļu sajaukšanas iegūto masu virza caur vairākiem veltņiem, kas to sasmalcina viendabīgi smalkā pulverī. Tad šim pulverim pievieno iepriekš atdalīto kakao sviestu un apmēram 70 °C temperatūrā no 12 stundām līdz trim diennaktīm veic konšēšanu jeb maisīšanu, kuras beigās vēlreiz pievieno kakao sviestu un maisa līdz iegūta vienmērīga masa. Konšēšanas laikā šokolādes masas cietās fāzes daļiņas sairst vēl sīkākas, izdalās gaistošās skābes, bet mazāk gaistošas vielas difundē šķidrajā fāzē. Visbeidzot šokolādes masu temperē, uzkarsējot līdz noteiktai temperatūrai un tad atdzesējot līdz ~28 °C temperatūrai, ko panāk pievienojot vēsāku šokolādes masu. Temperēšanas laikā šokolādes masā izkūst visi tauku kristālu veidi, tostarp nevēlamie, un veidojas stabilie tauku kristāli, kuru kušanas temperatūra ir tuva cilvēka ķermeņa temperatūrai un kuri sniedz šokolādei mirdzumu, stingrību un uzlabo tās garšas īpašības.
Šokolāde Latvijā
Latvijā un arī Baltijā lielākais šokolādes ražotājs ir „Laima”. „Laima” savu produkciju eksportē uz vairāk nekā 25 valstīm galvenokārt Eiropā, bet ir arī eksports uz tādām valstīm kā Amerikas Savienotajām Valstīm, Kanādu, Peru un Austrāliju. Baltijas valstīs ar to spēj konkurēt tikai Kalev Igaunijā un Karuna Lietuvā.
Ozasku
Ozasku (, izrunā: ) ir pilsēta un pašvaldība Sanpaulu štata dienvidos, Brazīlijā. 2009. gadā Ozasku dzīvoja 718 646 iedzīvotāji. Municipalitātes platība ir 64,935 km².
Tu-104
Tu-104 (Ту-104) bija pirmā PSRS ražotā reaktīvā pasažieru lidmašīna.
Zilo teorija
Ietekme Latvijā
2012. gadā Latvijā izdots zilo teorijas fundamentālais darbs, Dž. Batleres grāmata "Dzimtes nemiers".
Rīva (upe)
Rīva, saukta arī Rīve, ir upe Kurzemes rietumu piekrastē. Ietek Baltijas jūrā dienvidos no Jūrkalnes. Veido šauru baseinu starp Sakas un Užavas baseiniem. Iztek no Vilgāles ezera Kurmāles paugurainē. Vidustece tek pa Bandavas pauguraini un Apriķu līdzenumu. Lejtece mežainajā Piemares līdzenumā. Lejpus Pievīkām veido līdz pat 10 m dziļu ieleju ar stāvkrastiem. Pēdējā kilometrā kanjonveidīgā gravā (līdz 12 m) izlaužas cauri Labraga stāvkrastam uz jūru.
Kanādas karogs
Likumu par Kanādas karogu Kanādas parlamentā pēc ilgām diskusijām pieņēma 1964. gada 15.decembrī.
Koknese (valsts)
Hronoloģija
1207. gadā Viesceķis kļuva par Rīgas bīskapa vasali, pretī saņemot pusi no savām iepriekšējam zemēm. Vēlākie notikumi liecina, ka Kokneses valsts ziemeļu daļa (Baltavas pilsnovads) kļuva par bīskapa Alberta daļu. 1208.gadā Zobenbrāļu ordeņa vasalis Lielvārdes Daniēls iebruka Koknesē, tomēr Alberts fon Bukshēvdens lika Viesceķi atbrīvot. Kad viņu sasniedz ziņas par bīskapa došanos jūrā, Viesceķis nolēma atgūt varu Koknesē un nogalināja pilī esošos krustnešus. Tomēr bīskaps Alberts sakopoja spēkus karagājienam uz Koknesi, Viesceķis nodedzināja Kokneses pili un devās uz Krievzemi. Latgaļu pils vietā ordenis uzcēla mūra pili, kas kļuva par vienu no stiprākajām pilīm pie Daugavas ūdensceļa.
Žurkas
Izskats un ieradumi
Žurkas viegli iedzīvojas kaimiņos cilvēkam, līdz ar to nodarot lielu postu, apēdot un bojājot pārtiku, un pārnēsājot dažādu slimību ierosinātājus un parazītus. Tomēr jāatzīmē, ka žurkas, kas nedzīvo cieši blakus cilvēkam, bet atrod savu vietu savvaļā, ir veselīgas un izturīgas, toties pilsētas žurkas cieš no vienveidīgas un barības vielām nabadzīgas barības, un saslimst ar dažādām slimībām, pārnesot tās cilvēkiem. Žurkas dzīvo 2—5 gadus.
Azavāda
Vēsture
2012. gada janvārī Mali ziemeļu daļā sākās tuaregu sacelšanās Azavādas Nacionālās atbrīvošanas kustības vadībā. Līdz aprīļa beigām ANAK bija ieņēmusi visu Mali ziemeļu daļu. 6. aprīlī ANAK pasludināja Azavādas neatkarību, taču drīz sākās konflikts starp ANAK un islāmistiem, kuri bija palīdzējuši uzvarēt Mali valdības spēkus. Jūlijā islāmistiem izdevās ieņemt lielāko daļu Azavādas teritorijas, kas noveda pie Francijas iejaukšanās karadarbībā 2013. gada janvārī. Mēneša laikā Francijas un Mali bruņotie spēki bija atkarojuši lielāko daļu valsts ziemeļu daļas. 2013. gada jūnijā ANAK sarunās ar Mali valdību atteicās no neatkarības plāniem apmaiņā pret plašāku autonomiju.
Magdeburga
Ievērojami objekti
Magdeburgā ir daudz senu baznīcu un klosteru. Iespaidīgākā ir gotiskā Doma (Sv. Maurīcija un Katrīnas) katedrāle.
Valērijs Žolnerovičs
Karjera
2017. gada 14. maijā ar rezultātu 2:14:23,2, finišējot 4. vietā Lattelecom Rīgas maratonā, V. Žolnerovičs par 10 sekundēm laboja sev piederošo Latvijas rekordu maratonā.
Ebreju autonomā apgabala karogs
Karoga apraksts
Karogs ir baltā krāsā. Tā vidū ir horizontāla līnija, kura ir sadalīta dažādās krāsās. Šī līnija simbolizē varavīksni un ir sadalīta mazākās strīpās, kuras ir šādās krāsās: sarkanā, oranžā, dzeltenā, zaļā, tumši zilā, gaiši zilā un violetā. Katra no šīm mazajām strīpām atbilst 1/40 karoga platuma, bet pašas krāsas ir atdalītas ar mazu, baltas krāsas līniju, kura atbilst 1/120 no karoga platuma. Karoga platuma attiecība pret garumu ir 2:3.
Fraternitas Baltica
Vēsture
Pirmā pasaules kara gados, RPI evakuējoties uz Maskavu, uz laiku pārtrauca darbību. 1918. gadā Fraternitas Baltica atjaunoja darbību Rīgā, pie vācu okupācijas iestāžu izveidotās Baltijas Tehniskās augstskolas. Latvijas brīvības cīņu sākumā, 1918. gada decembrī korporācija pieņēma lēmumu, ka visiem aktīvajiem biedriem jāiestājas vācbaltu militārajās vienībās (Landesvērā).
1920. gadā reģistrēta pie Latvijas Universitātes un uzņemta Latvijas studentu korporāciju Prezidiju Konventā. (P!K!). No tā gan, protestējot pret dažādiem lēmumiem, vairākas reizes īslaicīgi izstājās. 1930. gadu sākumā, kopā ar pārējām baltvācu korporācijām, demonstratīvi izstājās no P!K!, protestējot pret lēmumu turpmāk P!K! sēdēs lietot tikai latviešu valodu. 1932. gadā, ar LU padomes lēmumu, slēgta kā korporācija. Turpināja pastāvēt kā biedrība, saglabājot korporācijas nosaukumu un iekšējo organizāciju. 1938. gadā, samazinoties biedru skaitam un aktivitātei, pieņēma lēmumu par aktīvās darbības pārtraukšanu. Galīgi likvidējās 1939. gadā, visiem biedriem izceļojot uz Vāciju.
Dmitrijs Kondratjevs
Kondratjeva pirmais kosmiskais lidojums SKS 26. ekspedīcijas sastāvā kā lidojuma inženierim sākās startējot ar kosmosa kuģī Sojuz TMA-20 (viņš arī Sojuz komandieris). 16. maijā viņš kļuva par 27. ekspedīcijas komandieri. Uz zemes atgriezās.
2012. gadā Dmitrijs Kondratjevs atstāja kosmonautu grupu un atvaļinājās no bruņotajiem spēkiem. Pēc tam darbojas komercstruktūrā.
Latvijas autoceļi
Valsts autoceļu problēmas
2018. gadā "Latvijas Valsts ceļi" vadītājs Jānis Lange atzina. ka "ceļu un tiltu saimniecība ir saskaldīta — tie pieder valstij, pašvaldībām, uzņēmumiem. Nav nevienas institūcijas, kas kompleksi pārrauga šo saimniecību. [..] Latvijas ceļu tīkla blīvums atbilst Eiropas Savienības vidējam rādītājam. Problēma ir tā, ka demogrāfiskā situācija ir daudz sliktāka un iedzīvotāju uz vienu kvadrātkilometru ir stipri mazāk nekā ES. Vienam Latvijas iedzīvotājam jāuztur četrreiz lielāks ceļu tīkls nekā vidēji citās valstīs."